સાંપ્રત શિક્ષણપ્રવાહો સાથે કદમ મિલાવી મારો સ્ટાફ શિક્ષણના પ્રહરીની જેમ કામ કરી રહ્યો છે. તેનું સન્માર્જન મારા મંડળના સૌ મહાનુભાવો કરી રહ્યા છે. ‘અનુશાસન એ જ સુશાસન ‘ એમ મારી કલ્પના છે. અને તે અહીં હુબહુ સાકાર છે. શિક્ષણની દિશા અને દશા બંનેનું ધ્યાન રાખી બાળકનો બહુલક્ષી વિકાસ સધાય તેમ અમે વિચારવંત બની સમાજને સારા નાગરિક પુરા પાડવાના પ્રયત્નમાં છીએ. શિક્ષણ – પરિક્ષણ – પરિણામની ત્રિવેણીના સહારે જ્ઞાનની ગંગોત્રી પ્રગટાવીને બાળકમાં રહેલી સુષુપ્ત શક્તિઓને બહાર લાવવાનું કામ મારી સંસ્થા કરે છે. અહીં આત્મિયતાના ભાગ પડ્યા નથી અને પડશે પણ નહિ. સૌ એક તાંતણે પ્રવૃત્ત રહે છે તેના માટે હું બડભાગી છું. પુરતી મોકળાશથી છતાં લક્ષ્યવેધી કામ કરવામાં સૌ તલ્લીન રહે છે. પ્રયોગાત્મક શિક્ષણમા વાલી-વિધાર્થીઓનો પણ સહયોગ પ્રાપ્ત થાય છે તે આનંદની વાત છે. આવનારાં વર્ષોમા આ સંસ્થા એક ‘Milestone’બનશે જ તેવી આશા છે.